Diari Oficial de la Generalitat Valenciana


Sumari del DOGV 7927, del 29-11-2016 (2016/8783)

Notificació de la sentència dictada en el procediment ordinari número 271/2012.
-------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8783


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el procediment ordinari número 271/2012. [2016/8783]  
Procediment ordinari número 000271/2012  
De: Banco Bilbao Vizcaya Argentaria, SA.  
Procurador: Juan Vicente Alberola Beltrán.  
Contra: Transports i Excavacions Pintoret, SL, Juan Carlos Moya Chordá i Juan Carlos Moya Camáñez.  
Procurador/a: -  
Marta Jiménez Fueyo, lletrada de l'Administració de justícia i del Jutjat de Primera Instància i Instrucció número 2 de Sueca, que en aquest procediment de judici ordinari número 271/2012, seguit a instàncies de Banco Bilbao Vizcaya Argentaria, SA, contra Transports i Excavacions Pintoret, SL., Juan Carlos Moya Chordá i Juan Carlos Moya Camáñez, s'ha dictat la sentència número 129/2016, que, literalment, és com segueix:  
  
«Dispositiva  
Estime de forma íntegra la demanda formulada per Juan Vicente Alberola Beltrán, en representació de Banco Bilbao Vizcaya Argentaria, SA, i dispose condenar Transports i Excavacions Pintoret, SL, Juan Carlos Moya Chordá i Juan Carlos Moya Camáñez, a abonar a l'actora la quantitat de 103.566,46 euros, més els interessos de demora pactats al 24 % anual.  
Tot això amb la imposició expressa de costes als demandats.   
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant l'audiència provincial mitjançant un escrit que s'haurà de presentar en aquest jutjat dins del termini dels 20 dies següents al de la notificació.  
Tot el qui pretenga interposar recurs contra sentències o interlocutòries que posen fi al procés o impedisquen la seua continuació, consignarà com a dipòsit 50 euros, si es tracta d'un recurs d'apel·lació.  
L'admissió del recurs requerirà, en el moment d'interposar-lo, si es tracta de resolucions d'interlocutòries, si es presenta un recurs de queixa, si es presenta la demanda de rescissió de sentència ferma en la rebel·lia i revisió, o si s'anuncia o es prepara un recurs en la resta de casos, que s'haja consignat en l'entitat de crèdit oportuna i en el compte de dipòsits i consignacions, obert a nom del jutjat o del tribunal, la quantitat objecte de dipòsit, cosa que s'haurà d'acreditar.  
Expediu i uniu una testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de hui. En done fe.»  
Diligència. Seguidament s'expedeix una testimoniança de la sentència anterior, que resta unida a les actuacions originals. En done fe.  
I atés que el demandat, Transports i Excavacions Pintoret, SL, Juan Carlos Moya Chordá i Juan Carlos Moya Camáñez, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 7 d'octubre de 2016.- La lletrada de l'Administració de justícia: Marta Jiménez Fueyo.